NARIADENIE KOMISIE (ES) č. 667/2005
z 28. apríla 2005,
ktorým sa mení a dopĺňa nariadenie Rady (ES) č. 798/2004 o obnovení reštriktívnych opatrení voči Barme/Mjanmarsku
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 798/2004 z 26. apríla 2004 o obnovení reštriktívnych opatrení voči Barme/Mjanmarsku (1) a najmä na jeho článok 12,
keďže:
(1)
V prílohe II k nariadeniu (ES) č. 798/2004 je uvedený zoznam príslušných orgánov, ktoré majú špecifické funkcie spojené s vykonávaním tohto nariadenia. Na základe článku 12 písm. a) nariadenia (ES) č. 798/2004 je Komisia oprávnená zmeniť a doplniť prílohu II na základe informácií poskytnutých členskými štátmi. Belgicko, Maďarsko, Holandsko a Švédsko informovali Komisiu o zmenách týkajúcich sa ich príslušných orgánov. Príloha II k nariadeniu (ES) č. 798/2004 by sa preto mala zmeniť a doplniť.
(2)
Príloha III k nariadeniu (ES) č. 798/2004 uvádza zoznam osôb, na ktoré sa vzťahujú finančné reštriktívne opatrenia stanovené v článku 6 tohto nariadenia.
(3)
Príloha IV k nariadeniu (ES) č. 798/2004 uvádza zoznam barmských štátnych podnikov, na ktoré sa vzťahujú reštriktívne opatrenia stanovené v článku 8 písm. a) tohto nariadenia.
(4)
Na základe článku 12 písm. b) nariadenia (ES) č. 798/2004 je Komisia oprávnená zmeniť a doplniť prílohy III a IV na základe rozhodnutí prijatých s ohľadom na prílohy I a II k spoločnej pozícii 2004/423/SZBP (2), o obnovení reštriktívnych opatrení voči Barme/Mjanmarsku.
(5)
Spoločná pozícia 2005/340/SZBP (3) mení a dopĺňa prílohy I a II k spoločnej pozícii 2004/423/SZBP. Prílohy III a IV k nariadeniu (ES) č. 798/2004 by sa preto mali zodpovedajúcim spôsobom zmeniť a doplniť. S cieľom zabezpečiť účinnosť opatrení stanovených v tomto nariadení musí toto nariadenie nadobudnúť účinnosť okamžite,
PRIJALA TOTO NARIADENIE:
Článok 1
Prílohy II, III a IV k nariadeniu (ES) č. 798/2004 sa nahrádzajú prílohami I, II a III k tomuto nariadeniu.
Článok 2
Toto nariadenie nadobúda platnosť dňom jeho uverejnenia v Úradnom vestníku Európskej únie.
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Bruseli 28. apríla 2005